Title: Viikko 3
Course: Uuden opiskelijan perehdytys ÄLÄ POISTA! MASTER-POHJA

Perehdyttäminen ja perehtyminen etenee.

Opiskelijakunta esittäytyy ja kertoo toiminnasta sekä miten toimintaan voit osallistua. Kuulet miten muuten voit vaikuttaa; palautekyselyistä, epäasiallisen kohtelun ilmoituskanavasta.

Tutustut Luksian tasa-arvo- ja yhdenvertaisuussuunnitelmaan.

Kuulet yhteisistä tutkinnon osista; mitä ne ovat sekä miten niiden osaamista hankitaan ja osoitetaan.

Opiskelijakunta Luksus

Luksian kaikki opiskelijat kuuluvat automaattisesti opiskelijakunta Luksukseen. Kampuksilla toimii kampustiimi, jonka toimintaan pääsevät kaikki halukkaat mukaan.

Saattaa olla, että opiskelijakunnan toimijat tulevat esittäytymään ryhmällesi tai tapaat heitä oppilaitoksen yleisissä tiloissa ja tapahtumissa.

Lue lisää opiskelijakunnan toiminnasta.

Opiskelijakortti

Ota käyttöösi maksuton Slice-opiskelijakortti ja hyödynnä opiskelijaetusi.

Lue lisää  kortista ja kortin lataamisesta Lukan sivuilta.

Lue lisää  Slicen opiskelijaeduista.

Yhteiset tutkinnon osat (YTO)

 YTOt kuuluvat kaikkiin ammatillisiin perustutkintoihin (jos opiskelet ammatti- tai erikoisammattitutkintoa, voit jättää tämän osion väliin).

 YTO-opintojen laajuus on 35 osp  (osp=osaamispiste), ja ne rakentuvat seuraavista osista:

- Viestintä- ja vuorovaikutusosaaminen 11 osp
- Matemaattis-luonnontieteellinen osaaminen 6 osp
- Yhteiskunta ja työelämäosaaminen 9 osp
- Valinnaiset osaamistavoitteet 9 osp

YTO-opinnoissa menestymisellä on merkitystä, jos suunnittelet esimerkiksi jatko-opintoja tai olet kiinnostunut kansainvälisestä toiminnasta. YTO-valinnaisilla voit myös vaikuttaa merkittävästi oman osaamisesi suuntaamisessa. YTO-opintoihin ja niiden sisältöihin ja oppimistavoitteisiin on siis syytä tutustua huolella.

Tutkinnonohjaajasi kertoo YTOista tutkinnon rakentumisen näkökulmasta. YTO-opettajat kertovat sisällöistä ja tavoitteista opintokohtaisesti.

Pääset tutustumaan Luksian YTO-opintoihin ja niitä koskeviin käytänteisiin tarkemmin Lukan Yhteiset tutkinnon osat (YTO) -sivujen avulla.

Kun YTO-kokonaisuus on käyty läpi ja ymmärrät YTOjen merkityksen, merkitse itse tämä osuus tehdyksi.

Tasa-arvo ja yhdenvertaisuus Luksiassa

Tasa-arvolla tarkoitetaan sukupuolten välistä tasa-arvoa. Se tarkoittaa tasa-arvoa naisten ja miesten välillä sekä tasa-arvoa riippumatta sukupuoli-identiteetista ja sukupuolen ilmaisusta.

Yhdenvertaisuudella tarkoitetaan ihmisten yhdenvertaisuutta riippumatta iästä, etnisestä tai kansallisesta alkuperästä, kansalaisuudesta, kielestä, uskonnosta, vakaumuksesta, mielipiteestä, terveydentilasta, vammaisuudesta, perhesuhteista, seksuaalisesta suuntautumisesta, poliittisesta toiminnasta tai muusta henkilöön liittyvästä syystä.

Luksiassa varmistetaan, että tasa-arvo ja yhdenvertaisuus toteutuvat

1. hakeutumisvaiheessa
2. oppimisympäristöissä
3. henkilökohtaisen osaamisenkehittämissuunnitelman laatimisessa
4. yhteisössä.

Kun olet osallistunut tasa-arvoa ja yhdenvertaisuutta koskevaan keskusteluun ryhmässäsi ja käynyt Lukan sivuilla lukemassa lisää, voit merkitä itse tämän tehtävän tehdyksi.

Tähän tulee myöhemmin linkki Lukaan, kun sivu on valmis.

Vaikuttaminen Luksiassa

Opiskelijana olet Luksian asiakas ja yksi oikeutesi on antaa palautetta. Palautteesi voi koskea toimintaa, toimintaympäristöä tai toimijoita. Palautteesi voi olla kiittävää ja kehuvaa. Tai joskus kriittistä ja kehittämistä vaativaa. Valittaminen taustalla tai "selän takana" ei pääsääntöisesti muuta mitään. Palautetta Luksiassa voi antaa suoraan tai anonyymisti sähköisten työkalujen kautta. Asiallinen palaute on hyvä tapa ja keino vaikuttaa.

Palautteenantamis- ja vastaanottotaidot ovat keskeisiä työelämätaitoja ja tästäkin syystä näitä taitoja tulee osata ja tarvittaessa harjoitella.

Lue lisää palautekanavista ja vaikuttamisesta Lukan sivulta.

Opintojen alussa kerätään kaikilta aloituskysely. Tähän vastaaminen on tärkeää. Voit merkitä tämän osion tehdyksi, kun olet vastannut aloituskyselyyn.