Title: Viikko 6
Course: Uuden opiskelijan perehdytys ÄLÄ POISTA! MASTER-POHJA

Tällä viikolla kuulet työelämäyhteistyöstä ja sen merkityksestä sekä Luksian kansainvälisestä toiminnasta.

Urasuunnittelusi liittyy näihin ja kuulet siitä ja sen työkaluista lisää.

Työelämäyhteistyö

Luksiassa eri toimijat tekevät jatkuvasti tiivistä yhteistyötä työelämän kanssa. Tarkoituksena ja tavoitteena opiskelijoiden työelämäjaksojen sujuvuus, opiskelijoiden työllistyminen sekä työelämän tarpeisiin vastaaminen. Opintoaloilla tjk-opettajat ovat suora linkki oman alan työnantajiin.

Luksian Työelämäpalvelut ovat toinen linkki työelämään. Työelämäpalvelut tekevät työelämäyhteistyötä monialaisesti. Työelämäpalvelujen henkilöstö toimii usein tapahtumien ja tilaisuuksien järjestäjänä mm. yrittäjyystapahtumat, Virtuaaliset Työelämätreffit ja RekryMessut. Monien tapahtumien osalta tehdään yhteistyötä opiskelijoiden ja opettajien kanssa.

Tapahtumien lisäksi Työelämäpalvelut järjestävät opiskelijoille infoja työnhakuun ja työelämäjaksoihin liittyen. Kaikkien tapahtumien ja infojen aikataulut näet Lukan kalenterista.

Yksi merkittävä työelämäyhteistyön tapamme on useilla työelämäkumppaneillamme käytössä oleva Tiitus, joka on ura- ja rekrytointipalvelu. Tiitus liittyy työnhakutaitojen kehittämiseen sekä urasuunnitteluun, josta kerrotaan seuraavassa osiossa. Tiitus-palvelu on maksuttomasti opiskelijoidemme ja työelämäkumppaniemme käytössä. Tutkinnonohjaajasi kertoo palvelusta, sen hyödyistä ja merkityksestä ja ohjaa palvelun käyttöönotossa.

Lue lisää Tiituksesta Lukasta. Sivulta löytyy linkki rekisteröitymissivulle.

Tutustuttuasi Lukassa sekä Työelämäyhteistyö- ja Tiitus -sivuihin, merkitse itse tämä osio tehdyksi.

Urasuunnittelu

Oman urasi suunnittelu on sinun vastuullasi. Luksiassa saat siihen tukea ja apua monelta taholta. Tutkinnonohjaajasi keskustelee kanssasi urasuunnitelmista, opinto-ohjaajat tukevat jatko-opintojen suunnittelussa, opintoihisi liittyvillä työelämäjaksolla on suuri merkitys uran rakentumiseen.

Urasuunnittelua alkaa tapahtua viimeistään ammatillisten opintojen alettua. Monella urasuunnittelu on alkanut jo opiskelupaikkaa hakiessa. Urasuunnittelutaitoja opitaan jatkuvasti. Näiden tärkeiden taitojen oppiminen, ylläpito ja kehittäminen tukee opiskelijaa koko elämänuran ajan. Urasuunnittelulla on vaikutus opiskelumotivaatioon ja yleiseen hyvinvointiin.

Tutustutte tutkinnonohjaajan johdolla urasuunnittelun kokonaisuuteen.

Lukan urasuunnittelua koskevalta sivulta löydät lisää tietoa. On tärkeää, että ymmärrät mitkä kaikki liittyvät urasi rakentumiseen ja miten itse vaikutat.

Luksian Työelämäpalvelut ylläpitävät urasuunnitteluun liittyvien tapahtumien vuosikelloa. Vuosikellosta näet uraan ja työllistymiseen liittyvien tapahtumien kokonaisuuden, joita edellisessä kappaleessa kuvattiin. Tapahtumat löytyvät aina myös Lukan kalenterista.

Kun urasuunnittelun infograafi on käyty läpi ja olet tutustunut tapahtumien vuosikelloon, voit itse merkitä tämän osion tehdyksi.

Kansainvälisyys

Jollekin urasuunnitelmaan ja haaveisiin liittyy opiskelujakso ulkomailla. Joillekin ajatus syntyy pikkuhiljaa opiskelujen aikana.

Opintojen aikana ulkomaille - miksi lähteä?

- Kohennat kielitaitoasi
- Laajennat ymmärrystä ammattialastasi
- Opit työskentelemään joustavasti monikulttuurisissa ympäristöissä
- Kasvatat verkostoja ulkomaille
- Kohotat itseluottamustasi
- Saat arvokkaan lisän työkokemukseesi
- Avarrat ajatuksiasi!

Ulkomailla suoritettavat työelämäjaksot ovat suunnitelmallista toimintaa. Lukan Kansainvälisyys-sivulta saat lisää tietoa. Luksian kansainvälisyyskoordinaattorit pitivät lukuvuoden aikana infoja aiheesta. Lukan kalenterista näet infojen aikataulut.

Kun olet tutustunut Luksian kansainvälisyystoimintaan ja katsonut kalenterista, koska kansainvälisyysinfot ovat, merkitse itse tämä osio tehdyksi.