Title: Viikko 5
Course: Uuden opiskelijan perehdytys ÄLÄ POISTA! MASTER-POHJA

Olet päässyt jo sisälle oppilaitoksen arkeen. Nyt kuulet lisää opintoihisi liittyvistä työelämäjaksoista.

Työelämässä oppiminen

Kaikkiin ammatillisiin tutkintoihin kuuluu oleellisesti myös työpaikalla järjestettävä koulutus (=TJK). Virallisissa asiakirjoissa käytetään tätä termiä, mutta arjessa puhumme työelämässä oppimisesta ja työelämäjaksoista. Tämä on osaamisen kehittämistä työpaikoilla aidoissa käytännön työtehtävissä. Tutkinnonohjaajasi kanssa HOKS-keskusteluissa määrittelette työelämäjaksojesi ajankohdat ja tavoitteet.

Lukan Työelämässä oppiminen -sivulla on paljon tietoa.

Oman alasi tjk-ohjaaja/t vastaavat työelämäjaksojen suunnittelusta, ohjaamisesta ja arvioimisesta. Tjk-ohjaaja pitää alan omia infoja ja orientaatioita. Tjk-ohjaajasi kertoo mm. työelämässä oppimisen laatuvaatimuksista, alan jaksoihin liittyvistä käytännöistä,  koulutussopimuksen ja oppisopimuksen eroista sekä eri toteutusmuotoihin liittyvistä opintososiaalisista eduista.

Myös Luksian Työelämäpalvelut järjestävät ns. yleisiä infoja aiheesta ja näiden ajankohdat näet Lukan sivun alareunassa näkyvästä kalenterista (sekä Lukan etusivun kalenterista).

Työelämäjaksojen päätteeksi usein myös osaamistasi arvioidaan näytössä. Näytön jälkeen pidetään arviointikeskustelu, jossa arviointi tehdään opettajan ja työelämäarvioijan toimesta. Arviointipäätökseen tulee kaikkien kolmen osapuolen (opiskelija, opettaja ja työelämän arvioija) allekirjoitukset. Usein nämä allekirjoitukset tehdään sähköisesti.

 Jos opiskelet oppisopimuksella, myös tähän sopimukseen tulee sinun virallinen allekirjoituksesi. Sinun tulee siis osata sähköinen allekirjoitusprosessi ja hoitaa omalta osaltasi allekirjoitus ajallaan.

Kun olet kuullut työelämässä oppimisen laatuvaatimuksista ja työelämäjaksojen yleisistä käytännöistä, tee alla oleva tehtävä.