Title: Viikko 4
Course: Uuden opiskelijan perehdytys ÄLÄ POISTA! MASTER-POHJA

Tällä viikolla kuulet lisää Luksian henkilöstöstä;  oppilaitoksen johdosta ja tukipalveluista. Kuulet lisää valinnaisista opinnoista niin ammatillisten kuin YTOjen osalta. Kuulet myös miten kestävä ja vastuullinen toiminta näkyy sinun ja Luksian arjessa.

Luksian johto

Olet ehtinyt tutustua jo oman opintoalasi toimijoihin; tutkinnonohjaajaasi, ammatillisiin opettajiin, ammatillisiin ohjaajiin sekä mahdollisesti erityisestä tuesta vastaavaan opettajaan. Lisäksi olet jo tavannut ohjausta ja tukea tarjoaviin toimijoihin; opintosihteerit, opinto-ohjaajat, vastaavan erityisopettajan, kuraattorin, psykologin ja terveydenhoitajan.

Luksiassa on 7 koulutuspäällikköä, jotka johtavat opintoalojen arkea. Luksiassa vararehtori johtaa koulutuksen tuki- ja kehittämisyksikköä, johon kuuluu mm. opintotoimistot, opiskeluhuolto ja työelämäpalvelut. Rehtori vastaa koko koulutustoiminnasta ja johtaa sitä sekä toimii vararehtorin ja koulutuspäälliköiden esihenkilönä.

Tukipalvelut

Luksiassa suuri joukko ammattilaisia ja asiantuntijoita varmistaa päivittäin opiskelijoiden hyvinvoinnin, opiskelun sujumisen sekä oppimisympäristöjen kunnon. Puhumme Luksian tukipalveluista.

Tukipalveluja ovat mm. ravitsemispalvelut, puhtauspalvelut ja kiinteistöpalvelut. Näiden palvelujen henkilöstöä tapaat päivittäin.
Opiskelijoille näkyy myös Luksian viestintäpalvelut, jotka mm. ylläpitävät verkkosivujamme ja opiskelijaintra Lukaa. Viestinnän asiantuntijoita saatat tavata tapahtumissa ja tilaisuuksissa valokuvauksen tai jutuntekemisen yhteydessä.

Koko Luksian henkilöstö on töissä opiskelijoita varten. Älä epäröi kääntyä heidän puoleensa.

Tutkinnonohjaajasi kertoo koulutuspäällikön yhteystiedot ja sen, missä asioissa voit kääntyä kenenkin puoleen.

Merkitse itse aihe läpikäydyksi.

Valinnaiset opinnot

Valinnaiset opinnot on tarkoitettu nimensä mukaan valittavaksi opiskelijan kiinnostuksen, osaamisen kehittämisen tarpeen sekä urasuunnittelun pohjalta.

Ammatillisiin perustutkintoihin sisältyy ammatillisia valinnaisia tutkinnon osia 10 - 25 osaamispisteen verran. Tutkinnonohjaajasi esittelee oman tutkintosi ammatilliset valinnaiset ja valinnoistasi keskustelette HOKS-keskusteluissasi. YTO-valinnaisia perustutkintoon sisältyy 9 osaamispisteen verran. Luksiassa YTO-valinnaisia suoritetaan maanantai-iltapäivisin ja valinta tapahtuu aikataulujen mukaan Wilmassa. Luksiassa on tarjolla erilaisia valmiita 9 ospin kokonaisuuksia. YTO-valinnaisista ja käytännöistä on kattava esittely Lukan sivulla.

Ammatti- ja erikoisammattitutkintoihin sisältyy ammatillisia valinnaisia. Nämä mahdollistavat osaamisen syventämisen tai laajentamisen oman kiinnostukseen tai työelämän tarpeiden mukaan. Tutkintojen perusteista löydät omaan tutkintoosi ja mahdollisesti osaamisalaan kuuluvat valinnaiset opinnot.

Kun olet perustutkinto-opiskelijana tutustunut Lukan sivuilla YTO-valinnaisiin ja aikatauluihin huolella, voit merkitä itse tämän kohdan tehdyksi.

Kun olet ammatti- tai erikoisammattitutkinto-opiskelijana tutustunut e-Perusteiden kautta oman tutkintosi ammatillisiin valinnaisiin, merkitse tämä kohta tehdyksi.

Kestävä ja vastuullinen toiminta

Luksian kaikki toimijat sitoutuvat vastuullisuuslupaukseen. Lupauksen osalta opiskelijoilla on merkittävä rooli sen toteutumisen kannalta 1) kestävän kehityksen käytäntöjen toteutumisessa sekä 2) hyvinvoivan yhteisön rakentamisessa ja ylläpidossa.

Organisaatiotasoisen lupauksen lisäksi opintoalat ovat tehneet omat lupauksensa. Nämä lupaukset ovat yksityiskohtaisempia ja niiden mukaan alalla opiskellaan ja toimitaan.

Tutkinnonohjaaja käy koko ryhmän kanssa läpi sekä Luksian että opintoalan vastuullisuuslupaukset sekä sen, mitä ne tarkoittavat meidän kaikkien arjessa.

Kun lupauksista on keskustelu yhdessä ja olet ymmärtänyt vastuullisuuslupausten merkityksen ja sen mitä ne tarkoittavat omalla kohdallasi, merkitse itse tämä osuus tehdyksi.