Title: Viikko 1
Course: Uuden opiskelijan perehdytys ÄLÄ POISTA! MASTER-POHJA

Ensimmäisinä päivinä on tärkeää tutustua puolin ja toisin. Hyvä yhteishenki on opiskelujen ajan arvokas voimavara kaikille.

Lisäksi oleellisia ensimmäisten päivien asioita on tutustua omaan opintoalaan ja sen toimijoihin sekä yhteisiin palveluihin, tiloihin ja toimijoihin.

Heti alussa käydään myös läpi amiksessa opiskelun idea ja omien opintojen rakentuminen.

Tärkeää on oppia heti, mistä löydät tietoa ja mistä saat apua. Ensimmäisestä viikosta lähtien käytämme Wilmaa ja Lukaa.

Minun ryhmäni

Oman opintoalan toimijat ja tilat sekä omalla opintoalalla toimiminen

Oma tutkinnonohjaajasi kierrättää sinua opintoalan tiloissa ja esittelee sinulle opintoalan muut opettajat ja ohjaajat. Keskeisiä henkilöitä opintojesi aikana alalla ovat tutkinnonohjaaja, ammatillinen opettaja, tjk-ohjaaja, mahdollisesti erityisopettaja ja ammatillinen ohjaaja.

Lue lisää eri ohjaajien rooleista opiskelijaintra Lukasta.

Tutkinnonohjaajasi kierrättää sinut opintoalan tiloissa. Sinulle esitellään oppimisympäristöt ja mahdolliset sosiaalitilat. Tutkinnonohjaaja kertoo miten tiloissa ollaan ja  käyttäydytään sekä miten tilojen viihtyvyydestä pidetään yhdessä huolta. Sinulle esitellään mahdolliset työvaatteet ja suojavarusteet sekä mahdollinen työvarustus. Oppimisympäristöissä toimiminen liittyy merkittävästi myös työturvallisuutteen.

Kun olet kuullut ja ymmärtänyt yllämainitut esittelyt ja infot, voit itse merkitä tämän tehtävän tehdyksi.

Oma opiskelu

Tutkinnonohjaajasi esittelee tutkinnon rakenteen ja sisällön. Näitä ei tarvitse muistaa ulkoa. Omassa Wilmassasi näet opintojesi rakenteen ja opintojen edetessä se tarkentuu mm. valinnaisten opintojen osalta.

Tutkinnonohjaajasi kertoo miten opintoalallasi osaamista hankitaan ja miten osaaminen osoitetaan. Tutkinnonohjaaja kertoo yleisellä tasolla mitä nämä termit tarkoittavat ja miten ne eroavat toisistaan. Opintojen edetessä opettajat kertovat opinnoittain käytännöistä ja tavoista.

Osaamisen arviointiin liittyy osaamisen osoittaminen eli näyttö. Näitä ei yleensä tule heti opintojen alettua, mutta on hyvä saada kokonaiskäsitys ammatillisesta koulutuksesta ja oman tutkintosi mahdollisista erityispiirteistä. Tutkinnonohjaaja kertoo yleisellä tasolla opintoalan tyypillisistä näyttötilanteista. Tutkinnonosien osalta näytöistä lisää kertoo aina vastuullinen opettaja.

Yhteiset palvelut ja tilat sekä niissä toimiminen

Uusi koulu on iso ja voi tuntua sokkeloiselta. Tutkinnonohjaaja kierrättää uuden ryhmän yhteisissä tärkeissä tiloissa heti ensimmäisinä päivinä.

Tutkinnonohjaaja näyttää mistä löytyy

- opintotoimisto
- info
- opiskelijaruokala ja kahvila
- opiskelijoiden pysäköintipaikat.

Toimijoiden ja tilojen esittely jatkuu seuraavalla viikolla.

Jotta Luksia olisi kaikille kiva ja miellyttävä ympäristö opiskella ja tehdä töitä, sitoudumme kaikki noudattamaan yhteisiä järjestyssääntöjä.

Kun olet kuullut järjestyssäännöt ja ymmärtänyt mitä ne tarkoittavat oman toimintasi osalta, merkitse tämä tehtävä itse tehdyksi.

Opintotoimisto

Opintosihteerit esittäytyvät ensimmäisellä viikolla. He saattavat esittäytyä isossa tilaisuudessa auditoriossa/luentosalissa tai opintoalan luokassa. Opintosihteerit kertovat mm. opintoetuusasioissa ja opiskelijakortista. Olet kuitenkin itse vastuussa näiden mahdollisesta hakemisesta. Kelan tuet opiskelijoille sivustolta löydät ajantasaisen tiedon opiskeluusi liittyvistä tuista.

Wilma

Wilma on Luksian opiskelijahallintajärjestelmä sekä virallinen ensisijainen tiedotus- ja viestintäkanava.

Opiskelijana sinä näet Wilmassa lukujärjestyksesi, valitset Wilmassa kursseja, seuraat suorituksiasi, luet tärkeitä tiedotteita sekä viestit opettajien kanssa.

Wilmassa kirjataan sinulle oma henkilökohtainen osaamisen kehittämisen suunnitelma, jota päivitetään yhdessä koko opintojen ajan.

Opettajat kirjaavat Wilman kautta arviointisi ja mahdolliset poissaolosi sekä viestivät sinun kanssasi.

Alaikäisten opiskelijoiden huoltajat näkevät Wilman kautta opiskelijan arvosanat ja mahdolliset poissaolot, viestivät opettajien kanssa sekä lukevat koulun tiedotteita.

Wilma -tehtävän suorittaaksesi kirjaudu Wilmaan, lähetä tutkinnonohjaajallesi viesti, jossa kerrot lyhyesti tuntemuksistasi ensimmäisten koulupäivien osalta. Viestin lähettämisen jälkeen voit itse merkitä tämän tehtävän tehdyksi.

Opiskelijaintra Luka

Opiskelijaintra Luka on sinua varten. Luka tukee Wilman viestintää. Lukasta löydät tietoja sekä vinkkejä opiskelusi ja arkesi tueksi.  Lukassa tiedotetaan ajankohtaisista asioista ja uutisista. Sinun vastuullasi on seurata Lukaa viikoittain. Tapahtumakalenterista näet helposti mitä kampuksilla tai verkossa tapahtuu.

Lukan eri osioihin tutustutaan yhdessä ja erikseen perehtymisen yhteydessä.

Ensimmäisinä päivinä Lukaa katsotaan tietokoneella ja etusivulta löydetään mm. ruokalistat ja muita tärkeitä pikalinkkejä.  Etusivulta löytyy myös ohje, jonka avulla Luka ladataan sovelluksena omaan puhelimeen.

Kun olet ladannut Lukan puhelimeesi. Rullaa etusivulla alaspäin ja etsi tapahtumakalenteri. Tutkin mitä tapahtumia omalla kampuksellasi tai verkossa on.

Kun olet ladannut Lukan ja näyttänyt onnistuneen latauksen puhelimeltasi tutkinnonohjaajallesi, voit itse merkitä tämän tehtävän tehdyksi.