Title: Viikko 2
Course: Uuden opiskelijan perehdytys ÄLÄ POISTA! MASTER-POHJA

Perehdyttämisen ja perehtymisen edetessä tutustut opiskeluhuollon toimijoihin ja tiloihin.

Lisäksi alat tutustumaan henkilökohtaistamiseen toimintatapana ja kuulet omista oikeuksistasi ja vastuistasi sekä Luksian turvallisuusasioista.

Lunastat mahdollisesti tietokoneen omaan käyttöösi.

Tietokoneen peruskäyttöön aletaan tutustumaan yhdessä.

Opiskeluhuolto

Opiskeluhuollolla edistetään ja ylläpidetään hyvää oppimista, hyvää psyykkistä ja fyysistä terveyttä ja sosiaalista hyvinvointia koko opintojesi ajan.

Opiskeluhuollon toimijat tulevat esittäytymään. Tutustut opinto-ohjaajiin, kuraattoriin, terveydenhoitajaan ja erityisestä tuesta vastaavaan. Tämä vieraileva tiimi kertoo kaikista opiskeluhuollon palveluista oman kampuksesi osalta.

Lukassa Ohjaus ja tuki -sivulta löydät nopeasti yhteystietojen, palveluaikojen ja muun infon äärelle.

Tutkinnonohjaajasi näyttää mistä eri opiskeluhuollon toimijat kampukselta löydät.

Kun olet tavannut opiskeluhuollon toimijat ja kuullut heidän esittäytymisensä sekä tiedät heidän työhuoneidensa sijaintinsa kampuksella, voit itse merkitä tämän tehtävän tehdyksi.

Opiskelijana sinulla on oikeuksia, vastuita ja velvollisuuksia

Sinulla on oikeus opetukseen ja ohjaukseen sekä turvalliseen oppimisympäristöön. Sinulla on oikeus opinto-ohjaukseen ja mahdollisesti omien tarpeidesi mukaan erityiseen tukeen.

Lisäksi oikeuksiisi saattaa kuulua maksuton opetus ja ruokailu tai opintososiaalisia etuuksia. Näistä kertoo lisää tutkinnonohjaajasi, opintosihteerit sekä opiskeluhuollon toimijat.

Kuulit jo aiemmin Luksian järjestyssäännöt. Velvollisuuksiisi kuuluu niiden noudattaminen ja asiallinen käytös.  Opiskelijana edustat Luksiaa.  Velvollisuuksiisi kuuluu henkilökohtaisen osaamisen kehittämissuunnitelmasi mukaan osallistuminen opetukseen ja oman osaamisesi osoittamiseen. Omalta osaltasi myös luot ja ylläpidät turvallista oppimisympäristöä.

Vastuullasi on oma oppimisesi ja opiskelujesi eteneminen. Vastuullasi on siis omaa tuleva työurasi. Sinä itse rakennat tulevaisuutesi. Tee se parhaalla mahdollisella tavalla.

Poissa ollessasi et opi, jäät muista jälkeen ja omien tavoitteidesi saavuttaminen hankaloituu ja hidastuu. Tutkinnonohjaajasi kertoo sinulle, miten sinun tulee toimia, jos sairastut lähiopetuksen tai työelämäjakson aikana. Sinulla on siis oikeus opetukseen, mutta myös vastuu omasta oppimisesta ja opiskelutavoitteen saavuttamisesta.

Lukasta näet tulevan vuoden rakenteen ja mm. loma-ajat, jotta voit suunnitella ja sovittaa henkilökohtaiset menosi lukuvuodelle.

Henkilökohtaistaminen

Henkilökohtaistaminen on ammatillisessa koulutuksessa toimintatapa. Henkilökohtaistamisen tuotoksena sinulle rakentuu henkilökohtainen osaamisen kehittämissuunnitelma (HOKS). Teet suunnitelmaa yhdessä tutkinnonohjaajasi kanssa. Suunnitelmaan kirjataan sinua ja opiskeluasi koskevia asioita. Suunnitelmaa päivitetään koko opintojesi ajan. Suunnitelma tehdään ja säilytetään Wilmassa.

HOKS sisältää mm.:

- tavoitteesi ja arvion opintojesi kestosta
- aiemmin hankitun osaamisesi tunnistamisen ja tunnustamisen
- suunnitelman miten puuttuvaa osaamista hankit
- miten osaamisesi osoitat
- yksilölliset ohjaus- ja tukitoimet sekä mahdollisen erityisen tuen
- urasuunnitelmasi

Tutkinnonohjaajasi kertoo henkilökohtaistamisesta ryhmässä. Sinun henkilökohtaisen kehittämissuunnitelmasi sisällöstä keskustelette kahden kesken 2 kuukauden sisällä opintojen aloituksesta.

Kun olet kuullut tutkinnonohjaajaltasi henkilökohtaistamisen periaatteista ja käytännöistä ja käynyt yllä olevan linkin kautta lukemassa Lukasta henkilökohtaistamisesta, merkitse itse tämä osuus tehdyksi.

Turvallisuus

Turvalliseen oppimisympäristöön ja opiskeluun liittyy monia asioita. Turvallisuus on Luksiassa kaikkien yhteinen asia ja johon kaikilla on oikeus.

Turvallisuus Luksiassa kattaa fyysisen, psyykkisen ja sosiaalisen turvallisuuden.

Fyysinen turvallisuus tarkoittaa suojautumista fyysisiltä vaaroilta, kuten onnettomuuksilta, tapaturmilta ja väkivallalta.

Sosiaalinen turvallisuus tarkoittaa, että kaikki Luksiassa kokevat olevansa osa turvallista ja hyväksyvää yhteisöä. Sosiaaliseen turvallisuuteen kuuluu osallisuus, osallistuminen ja vuorovaikutukseen liittyvät asiat.

Psyykkinen turvallisuus liittyy tunnekokemuksiin, turvallisuuden tai turvattomuuden tunteisiin. Psyykkisesti turvallisessa ympäristössä jokainen voi tuntea olevansa turvassa ja olevansa arvostettu. Psyykkisesti turvallisessa ympäristössä voi olla oma itsensä ja ilmaista mielipiteitään ilman pelkoa tai arvostelua. Turvallisessa ympäristössä ketään ei kiusata, häiritä tai syrjitä.

Tutkinnonohjaajan kanssa keskustelette mitä yllämainitut eri turvallisuuden näkökulmat tarkoittavat arjessa ja jokaisen toiminnassa.

Lue lisää Luksian turvallisuudesta Lukan turvallisuusohjeista.

Tutkinnonohjaajasi johdolla kuljette ns. turvallisuuskävelyn omalla kampuksellasi. Kävely on tärkeä. Kun olet osallistunut kävelyyn, merkitse itse tämä osio luetuksi ja ymmärretyksi.

Tee vielä alla oleva aiheeseen liittyvä tehtävä.

Tietokoneen ja järjestelmien käyttö

Joko käyttöösi lunastamaasi tai Luksian tietokonetta käytät paljon tiedon hankintaan ja tehtävien tekoon.

Luksian tarjoamat Microsoftin verkkopalvelut ovat käytössäsi opintojesi ajan. Voit käyttää verkkopalveluja paikasta riippumatta, pilvipalveluna, vaikka kotoa käsin.

Saat edu.luksia.fi sähköpostin käyttöösi. Se on henkilökohtainen sähköpostitili, jota sinun tulee käyttää opintojesi aikana. Wilman lisäksi myös sähköpostilla tiedotetaan ryhmiä ja tavoitetaan yksittäisiä opiskelijoita.  Verkkopalveluun kuuluu sähköpostin lisäksi henkilökohtainen tallennustila sekä pikaviestisovellus Teams.

Kirjaudut omilla organisaatiotunnuksillasi tietokoneelle, Wilmaan ja mahdollisesti muihin oppimisympäristöihin.

Tietokoneen peruskäyttö ja perusohjelmistojen hallinta ovat keskeisiä työelämän taitoja. Sujuva käyttö vaatii ohjeiden kuuntelua, harjoittelua ja malttia. Tukea ja apua on aina saatavilla.

Tietokoneen käyttöön ja järjestelmiin liittyy myös turvallisuusnäkökulma. Tutkinnonohjaajasi johdolla tutustutte tietoturvallisuus- ja tietosuojaohjeisiin.

Kun olet kuullut tai lukenut sekä ymmärtänyt mitä yllä mainitut ohjeet tarkoittavat oman toimintasi osalta, merkitse itse tämä tehtävä osio tehdyksi.